kardosdrur/scandi-wiki huggingface dataset:
Kastespyd

Et kastespyd er et spyd, der bruges til at kaste med. Det adskiller sig fra en lanse, der er et stikvåben. Kastespyd blev brugt i antikken, til der blev udviklet buer og pile, der kunne gøre lige stor skade som et kastespyd. Spydkast var en vigtig del af den militære oplæring både i Oldtidens Grækenland og Romerriget, og spydkast er fortsat en klassisk øvelse i de Olympiske lege.

Kastespyd er et af de ældste våben i menneskets arsenal. Der er fundet flintspidser fra kastespyd som er 280.000 år gamle i Etiopien. Flere træspyd med ildhærdede spids er fundet ved Schöningen i Tyskland og er ca. 400.000 år gamle og har sandsynligvis været lavet af neandertalere eller Homo heilelbergensis. For at øge rækkevidden på våbnene har flere kulturer udviklet kastetræ.

I antikken brugte grækerne soldater, peltaster, som angreb fjenden med små, lette kastespyd.
Romerske soldater kastede dem på fjenden lige før de gik i nærkamp. Disse kastespyd hed pilum og havde en speciel konstruktion med en lang uhærdet modhage bag spidsen, som bøjede sig når spyddet ramte målet eller jorden, så modstanderne ikke kunne kaste dem tilbage. Senere udviklede de en lettere variant en spiculum og en kort kastepil en plumbata.

I Norden blev kastespyd brugt af vikingerne, og det hed sig, at Olav Tryggvason (963-1000) kunne kaste to spyd samtidigt. Det er dog usandsynligt, at det blev brugt i kamp, da kraft, præcision og rækkevidde i to kast vil være langt ringere end i ét.

Referencer 

Spyd
Kastevåben
Filjovskij park (Moskvas metro)

Filjovskij park () er en station på Filjovskajalinjen i Moskvas metro. Den åbnede i 1961 som en del af den vestlige udvidelse af Filjovskij radius. The station sits in a shallow cut, with the lower-level platform beneath (and perpendicular to) Minskaya street, which crosses it on an overpass. To indgangshaller (den ene åbnede i 2005 efter en renovering) er på det øverste niveau og giver adgang til gaden. Det meste af væggene er klædt med gråt marmor. Stationen blev tegnet af Robert Pogrebnoi og Cheremin. Filjovskij park er den mest forfaldne af de stationer, der ligger over jord, og som et resultat heraf, gennemgår den nu en omfattende renovering for at reparere fire årtiers forfald på grund af vejret, vibrationer og forsømmelse.

Moskvas metro
Isabell Klein

Isabell Klein (født 28. Juni 1984 i Oberschleißheim) er en tysk håndboldspiller, som spiller for Nantes Handball og det tyske landshold. Hun deltog under VM i håndbold 2011 i Brasilien.

Hun er gift med håndboldspilleren Dominik Klein, som spiller i HBC Nantes.

Referencer 

Håndboldspillere fra Tyskland
Michelle Goos

Michelle Goos (født 27. december 1989 i Amsterdam) er en hollandsk håndboldspiller, som spiller for Buxtehuder SV og det hollandske landshold.

Referencer

Eksterne henvisninger 

Håndboldspillere fra Nederlandene
Personer fra Amsterdam
Lynn Knippenborg

Lynn Knippenborg (født 7. januar 1992 i Winterswijk) er en tidligere hollandsk håndboldspiller, der repræsenterede det hollandske landshold fra 2012 frem til 2021. Hun repræsenterede sammen med resten af landsholdet, Holland ved EM i håndbold 2014 i Kroatien og Ungarn.

Hun har tidligere spillet for den norske ligaklub Vipers Kristiansand og den danske klub TTH Holstebro.

Referencer 

Håndboldspillere fra Nederlandene
Håndboldspillere fra Vipers Kristiansand
Laurisa Landre

Laurisa Landre (født 27. Oktober 1992 i Pointe-à-Pitre) er en fransk håndboldspiller, som spiller for Toulon Saint-Cyr Var Handball og tidligere det franske landshold.

Referencer

Eksterne henvisninger 
 
 

Håndboldspillere fra Frankrig
Personer fra Pointe-à-Pitre
Sportsfolk fra Guadeloupe
Olympiske håndboldspillere fra Frankrig
Olympiske medaljevindere i håndbold
Håndboldspillere ved sommer-OL 2016
Deltagere for Frankrig ved sommer-OL 2016
Olympiske sølvmedaljevindere fra Frankrig
Medaljevindere ved sommer-OL 2016
Opus (lydformat)

Opus er et lydkompressionsformat udviklet af Internet Engineering Task Force (IETF).
Formatet er skabt specielt til realtidsanvendelser, som kommunikerer over internettet. Opus er et åbent lydkodningsformat og standardiseret via . Opus anvender teknik fra codec'ene SILK og CELT - og tilbyder codec-kildekoden som fri software med en enkelt restriktion.

Opus kan sømløst skalere mellem højere og lavere bithastigheder og tilpasse sig til ringere eller bedre forbindelser, f.eks. en dårlig forbindelse. Opus har en meget lav algoritmisk forsinkelse i forhold til andre populære lydformater; såsom MP3, Vorbis og HE-AAC. Trods dette præsterer Opus godt mht. kvalitet per bithastighed.

I november 2014 begyndte Youtube at anvende Opus, ved 48, 64 og 160 kbit/s (nominelle streams) i sin HTML5-videospiller.

Sammenligning med andre lydformater 

Opus har vist sig at have udmærket kvalitet, og på højre bithastigheder konkurrerer Opus med lydformater, som har meget højere forsinkelse, såsom HE-AAC og Vorbis. I marts–april 2011 gennemførte Hydrogenaudio en lyttetest, hvor en stream på 64 kbit/s anvendtes. Opus (CELT) fik førstepladsen i denne test, fulgt af HE-AAC (Apple, Nero) og Vorbis (aoTuV).
I juli 2014 gennemførtes yderligere en lyttetest, hvor Opus (libopus 1.1), Vorbis (aoTuV b6.03) og AAC-LC (Apple Itunes 11.2.2) sammenlignede ved 96 kbit/s (nominelt), og MP3 (Lame 3.99.5) ved 128 kbit/s (nominelt). Selv i denne test fik Opus førstepladsen.

Software understøttelse 
Webbrowseren Mozilla Firefox understøtter Opus fra version 15.

Webbrowseren Chromium (Google Chrome m.fl.) har fuld understøttelse af Opus, med fuld aktiveret funktionalitet, siden version 33.

Webbrowseren Microsoft Edge understøtter Opus fra Build 14316.

Mediaspilleren VLC understøtter Opus fra version 2.0.4.

Mediaspilleren foobar2000 understøtter Opus fra version 1.1.14.

VoIP-programmet Mumble understøtter Opus som sit standard valgte lydformat fra version 1.2.4.

Kilder/referencer

Se også 
 xHE-AAC - lignende codec til DRM, men proprietær.

Eksterne henvisninger 
 Opus codec
 OpusFAQ
 Hydrogenaudio Wiki
 

Frie audio codecs
Robert for årets mandlige hovedrolle – tv-serie

Robert for årets mandlige hovedrolle – tv-serie er en pris, der uddeles af Danmarks Film Akademi ved den årlige Robertfest. Prisen er blevet uddelt siden 2013.

Prisvindere

2010'erne

Referencer

Eksterne henvisninger 
 Vindere af Robertprisen
Robert for årets kvindelige hovedrolle – tv-serie

Robert for årets kvindelige hovedrolle – tv-serie er en pris, der uddeles af Danmarks Film Akademi ved den årlige Robertfest. Prisen er blevet uddelt siden 2013.

Prisvindere

2010'erne

2020'erne

Referencer

Eksterne henvisninger 
 Vindere af Robertprisen
Robert for årets korte dokumentarfilm

Robert for årets korte dokumentarfilm er en pris, der uddeles af Danmarks Film Akademi ved den årlige Robertfest. Prisen er blevet uddelt siden 1984.

Prisvindere

1980'erne 
1984: Motivation - Anne Wivel og Arne Bro
1985: Fugl Fønix - Jon Bang Carlsen
1986: De tavse piger - Anne Wivel og Arne Bro
1987: Asian Heart - kone pr. postordre - Malene Ravn og Bodil Trier
1988: Ansigt til ansigt - Anne Wivel
1989: Lys - Jens Jørgen Thorsen

1990'erne 
1990: Med døden inde på livet - Dola Bonfils
1991: 1700 meter fra fremtiden - Ulla Boje Rasmussen
1992: Ikke uddelt
1993: Hjerter i slør af Jesper W. Nielsen og Brev til Jonas af Susanne Bier
1994: En skæv start og To år med Randi - Anja Dalhoff
1995: Drengen der gik baglæns - Thomas Vinterberg
1996: Carl Th Dreyer - Min metier & Haiti af Torben Skjødt Jensen og Haiti. Uden titel af Jørgen Leth
1997: Per Kirkeby - Vinterbillede - Jesper Jargil
1998: Patrioterne - Tómas Gislason
1999: Gaias børn - Bente Milton

2000'erne 
2000: Jeg er levende - Jørgen Leth
2001: Den højeste straf - Tómas Gislason
2002: Radiofolket - Dorte Høegh Brask
2003: Palle Nielsen - Mig skal intet Fattes - Jytte Rex
2004: Krig - Jens Loftager
2005: Biernes by - Laila Hodell og Bertel Torne
2006: Kort film om tro - Nikolai Østergaard
2007: Lyd på liv - Iben Haahr Andersen og Katia Forbert Petersen
2008: Verden i Danmark - Max Kestner
2009: Lille voksen - Anders Gustafsson og Patrik Book

2010'erne 
2010: Ønskebørn - Birgitte Stærmose
2011: Fini - Jacob Secher Schulsinger
2012: Den tid vi har - Mira Jargil
2013:  Kongens Foged - Phie Ambo
2014: Tal R: The Virgin - Daniel Dencik
2015: Mig og min far - hvem fanden gider klappe? - Kathrine Ravn Kruse
2016: Home Sweet Home - Katrine Philp

Eksterne henvisninger 
 Vindere af Robertprisen 

 
Robertprisen
Robert for årets mandlige birolle – tv-serie

Robert for årets mandlige birolle - tv-serie er en pris, der uddeles af Danmarks Film Akademi ved den årlige Robertfest. Prisen er blevet uddelt siden 2013.

Prisvindere

2010'erne

2020'erne

Referencer

Eksterne henvisninger 
 Vindere af Robertprisen
Robert for årets kvindelige birolle – tv-serie

Robert for årets kvindelige birolle - tv-serie er en pris, der uddeles af Danmarks Film Akademi ved den årlige Robertfest. Prisen er blevet uddelt siden 2013.

Prisvindere

2010'erne

Referencer

Eksterne henvisninger 
 Vindere af Robertprisen
Volta a la Comunitat Valenciana

Volta a la Comunitat Valenciana er et spansk etapeløb som er en del af UCI ProSeries, hvor det er placeret i kategorien 2.Pro. Løbet bliver afviklet i den østlige del af Spanien i regionen Valencia.

Vindere

Eksterne henvisninger
Robert for årets danske tv-serie

Robert for årets danske tv-serie er en pris, der uddeles af Danmarks Film Akademi ved den årlige Robertfest. Prisen er blevet uddelt siden 2013.

Prisvindere

2010'erne

Referencer

Eksterne henvisninger 
 Vindere af Robertprisen
Robert for årets korte tv-serie

Robert for årets korte tv-serie er en pris, der uddeles af Danmarks Film Akademi ved den årlige Robertfest. Prisen er blevet uddelt siden 2014.

Prisvindere

2010'erne

Referencer

Eksterne henvisninger 
 Vindere af Robertprisen
Memory Lane Rockmuseum

Memory Lane Rockmuseum er et rock-, pop- og ungdomsmuseum med fokus på musik og ungdomsliv fra 1950'erne og frem til i dag. Museet åbnede 1. oktober 2014, og er beliggende på Fuglsøcenteret på Mols, ca 12 km fra Ebeltoft. På museet findes der mange genstande om musik og ungdomsliv gennem 6 årtier, som f.eks. Mick Jaggers maracas fra Rolling Stones-koncerten i Falkoner Centret i København 1965. Museets samling ejes af rockhistoriker, forfatter og mangeårig fritidsmusiker, Poul Nowack, Grenaa, og radiosamlingen af Per Rasmus Møller.

Eksterne kilder og henvisninger
 Museets websted

Museer i Region Midtjylland
Musikhistorie
Syddjurs Kommune
Museer etableret i 2014
Codec2

Codec2 eller Codec 2 er en lav-bithastighed tale audio codec, som er patent fri og open source. 
Codec2 komprimerer tale ved at anvende sinusfunktionskodning, en metode specialiseret til tale fra mennesker. Bithastigheder fra 3200 til 700 bit/s er succesfuldt blevet skabt. Codec2 blev designet til at blive anvendt til amatørradio og andre anvendelser af højkompression af menneskestemmer.

Oversigt 
Codec'en blev udviklet af David Rowe (Amatørradio kaldenavn VK5DGR), med støtte og samarbejde af andre forskere (fx, Jean-Marc Valin fra Speex). 
Codec2 anvender sinusfunktionskodning til at modellere tale.

Codec2 kan anvendes til bithastighederne 3200, 2400, 1600, 1400, 1300, 1200, 700 og 450 bit/s. Codec2 yder bedre end de fleste andre lav-bithastighed tale-codecs.

Codec-softwaren er open source og er frit tilgængeligt fra et subversion (SVN) repository. 
Kildekoden er udgivet under LGPL Version 2.1  Codec-softwaren er blevet på Linux og MS Windows.

Codec'en er blevet præsenteret på mange forskellige konferencer og har modtaget 2012 ARRL Technical Innovation Award, og Linux Australia Conference's Best Presentation Award.

Brug 
Codec2 bliver anvendt i adskillige radioer og Software Defined Radio-systemer:

 FreeDV 
 FlexRadio 6000 series 
 SM1000

Kilder/referencer

Eksterne henvisninger 
 www.rowetel.com/codec2.html
 Various Speech Coding Links 
 FreeDV

Frie audio codecs
Modeuge

En modeuge er en begivenhed i modebranchen, som varer omkring en uge, hvor i modeskabere, mærker eller modehuse fremviser deres seneste kollektioner til medier og købere. Disse begivenheder har indflydelse på trends for de indeværende og kommende sæsoner.

De mest prominente modeuger afholdes i verdens modehovedstader, de fire store modeuger, som modtager majoriteten af medierne dækning er: New York, London, Milano og Paris. 

Modebranchen er blevet flerfoldig i det 21. århundrede og andre betydelige modeuger er Berlin, Los Angeles, Madrid, Rom, São Paulo, Shanghai og Tokyo.

Der afholdes modeuge i København to gange årligt.

Noter

Eksterne henvisninger 

 Fashion Week Online
 Vogue

Uge
Kulturelle begivenheder
Luckow

Luckow er en by og kommune i det nordøstlige Tyskland, beliggende i Amt Am Stettiner Haff under Landkreis Vorpommern-Greifswald ved den tysk-polske grænse. Landkreis Vorpommern-Greifswald ligger i delstaten Mecklenburg-Vorpommern.

Geografi 
Kommunen Luckow er beliggende i et fladt lavland ved grænsen til Polen kun fire kilometer fra Stettiner Haff og fire kilometer fra Neuwarper See i den nordlige del af Ueckermünder Heide. Landsbyen Rieth er fastlandets nordligste tyske grænseby til Polen.
Kommunen ligger i Naturpark Am Stettiner Haff, og naturschutzgebiet Neuwarper Seeufer / Insel Riether Werder udgør en betragtelig del af kommunen.

I kommunen findes:
 Luckow
 Christiansberg
 Fraudenhorst
 Rieth
 Riether Stiege
 Insel Riether Werder im Neuwarper See

Eksterne kilder og henvisninger 

 Byens side på amtets websted
 Statistik 
 Botanischer Garten Christiansberg
 Websted for Naturpark Am Stettiner Haff

Byer i Mecklenburg-Vorpommern
Kommuner i Mecklenburg-Vorpommern
Amt Am Stettiner Haff
Byer i Kreis Vorpommern-Greifswald
Signe Klejs

Signe Klejs (født 28. februar 1974 i Aarhus) er en dansk kunstner.

Hun er uddannet fra Kolding Designskole og Universität der Künste Berlin.
Hun arbejder på tværs af kunstarter og hendes værker strækker sig over scenekunst, stedsspecifik kunst, kunstmusik, videokunst, installationskunst, billedkunst, formidlingsdesign og tværmediale projekter.
I forbindelse med Aarhus som Europæisk Kulturhovedstad 2017 har hun skabt Hesitation of Light. Hver aften gentages solnedgangens farver i en oplysning af Ringgadebroen i Aarhus.

Eksterne henvisninger og kilder 

 Signe Klejs - 40 år | Fødselsdage | stiften.dk
 Signe Klejs - kunsten.nu

Kunstnere fra Danmark
Vilhelm 1. af Holland

Vilhelm I (født omkring 1167 i Haag, død den 4. februar 1222) var en hollandsk greve og korstogsfarer.

Vilhelm fulgte med sin fader, Floris III, på det 3. korstog, under hvilket denne døde (1190), og var med ved erobringen af Akko (1191). Efter hjemkomsten lå han i stadige fejder med sin broder, greve Dirk VII, og blev efter hans død (1203) greve af Holland, dog først efter hårdnakkede kampe. Han deltog sammen med greven af Flandern og andre i krige mod Frankrig, blev taget til fange i slaget ved Bouvines i 1214 og måtte betale byrdefulde løsepenge.

I 1217 besluttede han sig for et nyt korstog. Med 12 større og 58 mindre skribe stak han i maj samme år til søs, forenede sig med norske, tyske og engelske korsfarere og fik ledelsen over hele den förenede flåde, som først sejlede til Portugal, hvor korsfarerne bekæmpede morerne, og efterfølgende rettede kursen mod Egypten, hvor Damietta blev indtaget i 1218 under det 5. korstog. Derefter vendte Vilhelm tilbage til Holland. Han blev efterfulgt af sin og Adas af Gelderland søn Floris IV.

Litteratur 
 Nordisk familjebok, Uggleupplagan bind 32 (1921); sp. 464

Personer fra Haag
Nederlandenes historie
Nabila Tizi

Nabila Tizi-Sadki (født 20. marts 1984 i Algeriet) er en arabisk håndboldspiller som spiller for Brest Bretagne Handball i Frankrig og Algeriets håndboldlandshold.

Referencer

Eksterne henvisninger 

Håndboldspillere fra Algeriet
Alternative fakta

»Alternative fakta« er et begreb, som blev brugt af USA-præsident Donald Trump rådgiver Kellyanne Conway den 22. januar 2017 i nyhedsudsendelsen Meet the Press på fjernsynskanalen NBC i USA. I interviewet med Chuck Todd, hvor Todd anklagede pressesekretær Sean Spicer for at tale usandt om deltagerantallet ved Donald Trumps indsættelsesceremoni som præsident, svarede Conway »Ikke overdrive, Chuck. Du siger det er en løgn, og ... vor pressesekretær, Sean Spicer, gav alternative fakta.« Todd svarede med at sige, at »alternative fakta er ikke fakta. De er usandheder.« 

Kellyanne Conways brug af begrebet »alternative fakta« for at beskrive det, som anses som usandheder blev latterliggjort på sociale medier og kritiseret af bl.a. Dan Rather, Jill Abramson, og Public Relations Society of America. Uttrykket blev beskrevet som orwellsk, og salget af romanen 1984 steg første uge med 9500 procent, så bogen blev en bestseller på Amazon.com.

Kilder 
Denne artikkel bygger på «Alternative facts» fra engelske Wikipedia,  den 4. februar 2017.  
 
Referencer

Baggrundsstof 
Totalitarisme
Politisk terminologi
Albert Løvmand

Albert Friedrich Lützow Løvmand (født 3. april 1806 i København, død 31. januar 1847 i Christiansted) var en dansk arkitekt.

Albert Løvmand tog til Dansk Vestindien, efter have modtaget undervisning i 1827 havde på Kunstakademiet. Her fik generalguvernør Peter von Scholten stor betydning for hans karriere. Det lykkedes for Løvmand at få en del kontrakter med myndighederne, og han blev således den første arkitekt fra Kunstakademiet med succes i Dansk Vestindien. Bygningerne vidner om Løvmand havde rod i nyklassicismen på grund af læremesteren C.F. Hansens indflydelse.

Løvmand var broder til de to kvindelige blomstermalere, Christine Løvmand ogFrederikke Løvmand.

Ekstern henvisning 
 

Arkitekter fra Danmark
Neslandsvatn Station

Neslandsvatn Station (Neslandsvatn stasjon) er en jernbanestation på Sørlandsbanen, der ligger i byområdet Neslandsvatn i Drangedal kommune i Norge. Den består af nogle få spor, to perroner og en stationsbygning opført i træ efter tegninger af Gudmund Hoel. Stationen ligger med udsigt over søen Lundtveittjern.

Stationen åbnede 2. december 1927, da Sørlandsbanen blev forlænget dertil fra Lunde og videre derfra som Kragerøbanen til Kragerø. 10. november 1935 blev Sørlandsbanen forlænget fra Neslandsvatn til Nelaug, hvorefter Kragerøbanen blev en sidebane. Persontrafikken på den blev indstillet 1. januar 1989, og senere samme år blev den helt nedlagt. I stedet må passagerne nu køre med bus de 27 km til Kragerø.

Litteratur

Eksterne henvisninger 

Stationer på Sørlandsbanen
Etableret i 1927
Stationer på Kragerøbanen
Jernbanestationer i Telemark
Gjerstad Station

Gjerstad Station (Gjerstad stasjon) er en jernbanestation på Sørlandsbanen, der ligger i Gjerstad kommune i Norge. Den ubemandede station består af to spor med to perroner, en stationsbygning og stoppested for busser. Stationsbygningen, der er opført i træ, regnes for at være en af de bedst bevarede i nyklassicistisk stil på Sørlandsbanen. Stationen ligger lige ved indsøen Gjerstadvatnet.

Stationen åbnede 10. november 1935, da banen blev forlænget fra Neslandsvatn til Nelaug.

Litteratur

Eksterne henvisninger 

Stationer på Sørlandsbanen
Etableret i 1935
Jernbanestationer i Agder
Vegårshei Station

Vegårshei Station (Vegårsgei stasjon) er en jernbanestation på Sørlandsbanen, der ligger i Vegårshei kommune i Norge. Den ubemandede station består af to spor med en øperron imellem, en stationsbygning i træ og et stoppested for busser til Tvedestrand.

Stationen åbnede 10. november 1935, da banen blev forlænget fra Neslandsvatn til Nelaug.

Litteratur

Eksterne henvisninger 

Stationer på Sørlandsbanen
Etableret i 1935
Jernbanestationer i Agder
Nørd (album)

Nørd er det 22. studiealbum af den danske rockgruppe Gnags, der udkom den 3. februar 2017 på Genlyd og Sony Music. Albummet er det første med guitarist Per Chr. Frost efter han forlod bandet i 1996 efter udgivelsen af Gösta Hammerfedt. Sammen med forsanger Peter A.G. Nielsen udgør de Gnags anno 2017, mens de suppleres af Niels Mathiasen (saxofon), Søren Runge (keyboards), Lars Daugaard (trommer), Rune Harder Olesen (percussion), Henrik Poulsen (bas), og Anne Seier (kor).

Albummet debuterede på førstepladsen af hitlisten, hvilket er første gang siden Gösta Hammerfedt (1996). Nørd tilbragte seks uger i top 40.

Spor

Hitlister

Ugentlige hitlister

Årslister

Referencer 

Gnags-album
Album fra 2016
Q (flertydig)

Q har flere betydninger:

 Q – et bogstav i det latinske alfabet.
 Q (magasin) – et dansk magasin om kvinder.
 Q (tidsskrift) – et britisk musiktidsskrift.
 Q (James Bond) – fiktiv person i James Bond-filmene
 Q (star trek) – fiktiv mystisk rumvæsen i Star Trek
Natura 2000-område nr. 93 Lindet Skov, Hønning Mose, Hønning Plantage og Lovrup Skov

Natura 2000-område nr. 93 Lindet Skov, Hønning Mose, Hønning Plantage og Lovrup Skov er et Natura 2000-område der består af habitatområdet H82, og fuglebeskyttelsesområde F66 og er på ca. 25 km², der for en stor del er statsejet. Natura 2000-området er for den største del beliggende i Tønder Kommune og en lille del i Haderslev Kommune. Området ligger mellem Skærbæk og Toftlund og er domineret af skov, med lige dele nåleskov og løvskov - primært bøg på mor og egekrat. Jordbunden er sur og næringsfattig. Området veksler mellem smeltevands-sand, flyvesand, samt ferskvandstørv og gytje. Lindet Skov ligger i den nordligste del af området; umiddelbart syd herfor ligger Hønning Plantage og vest for denne Hønning Mose. Syd herfor ligger Råbjerg Plantage, med en lille naturfredning ved Råbjerg. Området er en del af Vandplan 1.10 Vadehavet.

Beskrivelse 
Under decemberorkanen 1999 væltede ca. 620 ha statsskov i området fuldstændigt. I den sydlige del af Hønning Plantage ligger Helm Polde, for hvilken der ligger en fredning, der skal sikre dens tilstand, der var ved fredningens vedtagelse i 1952. Det er tilladt at fjerne opvækst af vedplanter, dog ikke ene, på arealet.
Arealerne er nu genplantet, så skoven i dag fremstår som en mere varieret skov med mange forskellige træarter. Resterne af fortidens skove, ca. 86 ha gamle bøge- og egeskove, ligger i dag stadig urørte hen, som en del af Naturstyrelsens naturskovsstrategi. I alt omfattes 214 ha af Naturstyrelsens naturskovsstrategi.

I Hønning Plantage ligger et åbent indsande (Helm Polde) med klitformationer og indslag af ene og dværgbuske. I skovbevoksningen findes nogle få mindre moser samt overdrev. Den prioriterede skovnaturtype skovbevokset tørvemose findes på et mindre areal. Desuden findes større arealer med stilkegeskove og krat på mager sur bund samt egekrat i Hønning Plantage.
Maren Schmidts Skrøb (Lovrup Skov) og Råbjerg (Lovrup Plantage) er naturfredet med det formål at opretholde områdets karakter af egekrat . Helm Polde (i Hønning Plantage) er landskabsfredet med det formål at opretholde områdets karakter af indsande. Hønning Mose er en en del af et LIFE+projekt om genskabelse at højmoser i Danmark. Fuglefaunaen er artsrig og betydelig på såvel lokalt som nationalt niveau.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Naturplanen 
 Basisanalysen 2016-21 

Natura 2000-planer
Fredede arealer i Danmark
Lokaliteter i Tønder Kommune
Lokaliteter i Haderslev Kommune
EU-habitatområder i Danmark
Fuglebeskyttelsesområder i Danmark